Lambda

De **Lambda** (och *Lamda*, *Lanta* oder *Labda*, griicheschen Neutrum; Majuskel Λ, Minuskel λ) ass den 11. Buschtaf vum griicheschen Alphabet an huet e numeresche Wäert vun 30.

## De Lambda am Gebrauch

* De Klengbuschtaf **λ** ass
** an der Physik d'Formelzeeche fir d'Wellelängt, d'Zerfallskonstant, d'Wärmeleetfähegkeet oder déi mëttels fräi Weelängt
** an der Elektrotechnik d'Bezeechnung fir d'Phaseverrécklung vu breetbandege Signaler
** an der Drocklofttechnik de volumetresche Wierkungsgrad vu Kolwekompresseren. E gëtt berechent aus: Effektiver Liwwergréisst / Theoreetescht Usaugvolumen. De volumetresche Wierkungsgrad gëtt vereinfacht och Liwwergrad bezeechent an ass eng Mooss fir d'Qualitéit vu Kolwekompresseren. De Liwwergrad ass ofhängeg vum Drock an huet fir 8 bar bei gudde 1-stufege Kolwekompresseren ongeféier 70 % a bei 2-stufegen Anlagen zirka 80–85 %.
** an der Motorentechnik d'Formelzeeche fir d'Verbrennungsloftverhältnes. Bei Verbrennungsmotore gëtt d'Loft-Kraaftstoff-Verhältnes (stöchiometrescht Verhältnes) Lambda=1 uginn, wann d'optimaalt Verhältnes vu 14,7&nbsp;kg Loft zu 1&nbsp;kg Kraaftstoff (fir Superbenzin) ginn ass. Lambda >1 bedeit Loftiwwerschoss (moert Gemësch), a Lambda<1 Loftmangel (fett Gemësch). Motore mat katalytescher Ofgasnobehandlung reegelen dat optimaalt Verhältnes mat Hëllef vun enger Lambdasond.
** bei Motoren ausserdeem nach d'Bielleverhältnes. Dat ass de Quotient aus dem Radius vun der Kurbelwell duerch d'Längt vun der Biellestaang. Je no Uweisung an Zuel vu Zylinderen ass λ e wichtege Wäert fir d'osziléierend Kräften a Momenter.
** d'Formelzeeche fir d'Schnelllafzuel vu Wandenergieanlagen
** an der Mathematik d'Formelzeeche fir Eegewäerte
** an der Metallurgie den Ofkillungsparameter bei der Wärmebehandlung
** an der Geographie d'Formelzeeche fir d'geographesch Längt
** an der Mikrobiologie d'Kennzeeche fir de Bakteriophage λ
** an technesche Modellversich d'Formelzeeche fir de Moossstaf
** an der Informatik eng Funktioun, déi Funktiounen no engem Muster mécht, kuckt Lambda-Kalkül
** an der theoreetescher Informatik d'Ausgabfunktioun vun engem endlechen Automat
** an der Schwulen- a Lesbebeweegung zanter den 1970er d'Symbol fir (lat. „Fräiheet“) als Gläichberechtigung an doduerch Nummdeel vu verschiddenen Organisatiounen a Eventer:
*** Lambda Legal: LGBT & HIV - US-Biergerrechtsorganisatioun
** an der Fluiddynamik d'Formelzeeche fir d'Rouerreiwungszuel
** an der Wärmeléier/-technik d'Formelzeeche fir de Wärmeleetkoeffizient
* De Groussbuschtaf **Λ** ass
** an der Schwéngungsléier vun der klassescher Physik eng Mooss fir d'Dämpfung - Logarithmescht Dekrement
** an der Elementardeelchephysik d'Bezeechnung vun engem Λ-Baryon
** Dem Albert Einstein seng Kosmologesch Konstant, mat där hirer Hëllef hien d'Ausdeenung vum Universum aus senge Formele verbanne wollt.
** d'Wopen op de Schëlter vun de Spartanesche Hopliten (L fir Lakedaimonier)
** e japanesche Rakéitentyp, Lambda (Rakéit)
** e lasergestëtzte Groussformat-Ausgabapparat fir héichopléisend Beliichtung vu Biller op photosensitivem Rollematerial vun der Durst AG
** en Auto vu Lancia

## Kuckt och
* V(lambda)-Kéier
* Lambdasond
* Lambdazismus
* λ/4-Plättercher